PATVIRTINTA

Šiaulių r. Ginkūnų Sofijos ir

Vladimiro Zubovų progimnazijos

direktoriaus 2022 m. lapkričio 30 d.

įsakymu Nr. P-243(2.1)

**ŠIAULIŲ R. GINKŪNŲ SOFIJOS IR VLADIMIRO ZUBOVŲ PROGIMNAZIJA**

**PRIEŠMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Priešmokyklinio ugdymo mokytojo(toliau – Mokytojas) pareigybė priskiriama pareigybėms, kurioms būtinas ne žemesnis kaip aukštasis išsilavinimas.
2. Pareigybės lygis – A2, profesijos kodas – 234202.
3. Pareigybės paskirtis – ugdyti vaikus atsižvelgiant į progimnazijos direktoriaus patvirtintą priešmokyklinio ugdymo organizavimo modelį.
4. Mokytojas pavaldus progimnazijos direktoriui, darbuotojo veiklą koordinuoja ir atliekamų darbų (funkcijų) kontrolę vykdo direktoriaus pavaduotojas ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokytojas privalo turėti aukštąjį arba aukštesnįjį išsilavinimą; būti įgijęs ikimokyklinio ugdymo mokytojo arba (ir) pradinio ugdymo mokytojo kvalifikaciją; būti papildomai išklausęs priešmokyklinio ugdymo kvalifikacijos tobulinimo kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas.

6. Mokytojas turi dirbti vadovaudamasis Lietuvos Respublikos švietimo įstatymu, Vaikų teisių konvencija, Lietuvos Respublikos Vyriausybės nutarimais, Švietimo ir mokslo ministerijos teisės aktais, reglamentuojančiais priešmokyklinio amžiaus vaikų ugdymą, mokyklos veiklą reglamentuojančiais dokumentais.

7. Gebėti dirbti komandoje, priimti sprendimus, pasidalinti atsakomybe, turėti komunikacinių, organizacinių gebėjimų.

8. Mokėti naudotis IKT priemonėmis (MS Office ir kitomis programomis bei programiniais paketais, interneto naršykle (-ėmis), elektroninio pašto programa (-omis).

**III SKYRIUS**

**VEIKLOS PRINCIPAI**

9. Mokytojas savo veikloje turi vadovautis tam tikrais principais:

9.1. visuminis ugdymas – organizuodamas veiklą Mokytojas paiso vaiko raidos ir vaikų kultūros dėsningumų, siekia jo vertybinių nuostatų, jausmų, mąstymo ir veiklos plėtotės, vaiko vidinio ir išorinio pasaulio dermės;

9.2. individualizavimas – ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis;

9.3. nuoseklumas – tęsiamas pozytivus šeimoje pradėtas ugdymas arba institucinis ikimokyklinis ugdymas;

9.4. ugdymo šeimoje ir institucijoje sąveika – derinami šeimos ir institucijos interesai ir lūkesčiai, požiūris į vaiko ugdymą(si), šeima įtraukiama į ugdymo procesą, rūpinamasi jos švietimu.

**Iv SKYRIUS**

**ŠIAS PAREIGAS EINANČIO DARBUOTOJO funkcijos**

10. Mokytojo funkcijos:

10.1. organizuoja pedagoginį procesą, orientuotą į individualius vaiko ugdymo(-si) poreikius, priešmokyklinio ugdymo tikslus, uždavinius, standartus;

10.2. kuria stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką;

10.3. sistemingai stebi ir vertina vaiko gebėjimus, socialinę – kultūrinę kompetenciją, brandumo progimnazijai lygmenį, įvairiais būdais fiksuoja vaiko pasiekimus;

10.4. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(-si) programų rengimą, dalyvauja jas rengiant;

10.5. parenka ugdymo metodus ir priemones, atitinkančias specialiuosius vaikų ugdymo

(-si) poreikius.

11. Supažindina šeimą su priešmokyklinio ugdymo ypatumais, nuolat informuoja apie vaiko daromą vystymosi pažangą.

12. Skatina tėvus dalyvauti grupės veikloje, rūpinasi tėvų švietimu, pagal kompetenciją teikia jiems informaciją, konsultuoja.

13. Bendradarbiauja su kitais pedagogais (logopedais, specialiaisiais, socialiniais pedagogais, darželio auklėtojomis).

14. Inicijuoja ir/ar dalyvauja bendruose įstaigos renginiuose, projektuose ir kitose veiklose.

15. Atsako už vaikų gyvybę ir sveikatą, vykdant vidaus darbo tvarkos taisykles ir higienos normų reikalavimus.

16. Nuolat tobulina kvalifikaciją.

**V SKYRIUS**

**MOKINIŲ SAUGUMO UŽTIKRINIMAS**

17. Mokytojas įtaręs ar pastebėjęs žodines, fizines, socialines patyčias, smurtą, vadovaujasi Šiaulių r. Ginkūnų Sofijos ir Vladimiro Zubovų progimnazijos nustatyta Smurto ir patyčių prevencijos ir intervencijos vykdymo tvarka:

17.1. nedelsdamas įsikiša ir nutraukia bet kokius tokį įtarimą keliančius veiksmus;

17.2. primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

17.3. informuoja patyrusio patyčias, smurtą mokinio klasės vadovą apie įtariamas ar įvykusias patyčias;

17.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.)**.**

17.5. įtaręs ar pastebėjęs patyčias kibernetinėje erdvėje arba gavęs apie jas pranešimą:

17.5.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

17.5.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus) ir/ar progimnazijos darbuotojus, direktorių) ar institucijas (policiją);

17.5.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

17.5.4. informuoja patyčias patyrusio mokinio klasės vadovą apie patyčias kibernetinėje erdvėje ir pateikia įrodymus (išsaugotą informaciją);

17.5.5.turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

18. Mokytojas nedelsiant informuoja progimnazijos direktorių, pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio netinkamą elgesį.

**VI SKYRIUS**

**ATSAKOMYBĖ**

19. Mokytojas atsako už:

19.1. progimnazijos nuostatuose, vidaus tvarkos taisyklėse, pareigybės aprašyme numatytų pareigų bei funkcijų kokybišką vykdymą;

19.2. ugdomosios veiklos grupėje organizavimą, atsižvelgiant į individualius vaikų ugdymosi poreikius, amžių, progimnazijos, priešmokyklinio ugdymo programos tikslus;

19.3. teikiamų duomenų apie grupę ir jos veiklą teisingumą;

19.4. konfidencialumo principo laikymąsi, neviešinti informacijos, susijusios su asmens duomenimis, su kuria susipažino vykdydamas savo pareigas;

19.5. vaikų priėmimą ir išleidimą iš grupės į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą, prašymą.

19.6. emociškai saugią, mokinio asmenybės ūgčiai ir ugdymuisi palankią aplinką, kurioje ugdytiniai jaučiasi gerbiami, saugūs, jų nuomonė ir siūlymai yra išklausomi ir vertinami.

20. Mokytojas už savo pareigų netinkamą vykdymą, darbo pareigų pažeidimus atsako darbo tvarkos taisyklių ir Lietuvos Respublikos darbo kodekso bei kitų Lietuvos Respublikos teisės aktų nustatyta tvarka.

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_